“ পৰিয়াল পৰিকল্পনাৰ গুৰুত্বৰ বিষয়ে আমি তেওঁলোকক (পুৰুষসকলক) কৈ আহিছো, কণ্ডমো বিলাই আহিছো। বহু সময়ত পুৰুষে কণ্ডম ব্যৱহাৰ নকৰে, ঘৈণীয়েকে বিচাৰিলেও নকৰে। পৰিয়ালে আৰু গিৰীয়েকে বিচাৰিলেহে মহিলাই গৰ্ভধাৰণ এৰাই চলিব পাৰিব। ” উত্তৰ প্ৰদেশত ১৫ৰ পৰা ৪৯ বছৰ বয়সৰ বিবাহিত মহিলাৰ মাজত গৰ্ভনিৰোধকৰ ব্যৱহাৰৰ হাৰ (কন্ট্ৰেচেপ্টিভ প্ৰিভেলেঞ্চ ৰেট চমুকৈ চিপিআৰ) ৪৬ শতাংশ, এন.এফ.এইছ.এছ.-৪ৰ তথ্য। এই হাৰ এন.এফ.এইছ.এছ.-৩ তকৈ সামান্য উন্নত, তেতিয়া আছিল ৪৪ শতাংশ। উত্তৰ প্ৰদেশৰ মহিলাই গৰ্ভনিৰোধক ব্যৱহাৰ কৰাটো পচন্দ কৰে, কিন্তু পুত্ৰসন্তান ইতিমধ্যে থাকিলেহে- সমীক্ষাটোত কোৱা হৈছে।